IBC 13 palaban na!

YUN NA! - Jun Lalin (Pang-masa) - April 27, 2019 - 12:00am

Ang press launch mamaya ng bagong show ng IBC-13 ang Cooltura.

Matagal na ring show sa Trese ang Cooltura, pero puro replay ang napapanood na episodes nito.

Naisipan ni Ms. Kat de Castro, ang president and CEO ng Kaibigan network na magpa-audition ng new hosts para sa programa para magkaroon na ito ng new episodes.

Isa sa mga ilo-launch na new hosts ng Cooltura ay si Kris Tiffany Janson na nag-second runner-up sa Miss Intercontinental 2014.

Nakita ko na ang picture ni Kris Tiffany at very pretty siya. According to Gina Borinaga, head of production, magaling mag-host si Kris Tiffany at humanga sila.

May isang hunk guy na magiging co-host ni Kris Tiffany na magsisimulang ipalabas ang new episodes on Tuesday.

Matatanong nga pala mamaya ng entertainment press si Kat kung pagbibigyan ba niya ang mga fan na nagre-request na magkaroon siya ng travel show sa Trese.

Magaling na travel show host si Kat dahil nasubukan na ‘yon noon sa Trip Na Trip ng ABS-CBN.